ET Euroopa Liidu Teataja C 199/19

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase registreerimistaotluse avaldamine

2009/C 199/10

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7. Vastuväited tuleb esitada komisjonile kuue kuu jooksul alates käesoleva dokumendi avaldamise kuupäevast.

KOKKUVÕTE

NÕUKOGU MÄÄRUS (EÜ) nr 510/2006

„POMMES DES ALPES DE HAUTE DURANCE”

EÜ nr: FR-PGI-0005-0498-29.09.2005

KPN ( ) KGT ( X )

Käesolevas kokkuvõttes esitatakse teavitamise eesmärgil spetsifikaadi põhipunktid.

1. Liikmesriigi pädev asutus:

Nimi: Institut National des Appellations d’Origine et de la Qualité Aadress: 51 rue d’Anjou 75008 Paris FRANCE Tel. +33 153898000 Faks +33 142255797 E-post: info@inao.gouv.fr

2. Taotlejate rühm:

Nimi: Association de Promotion des Fruits des Alpes de Haute Durance Aadress: Maison de l’Entreprise 11 Allée des Genêts 04200 Sisteron FRANCE Tel. +33 0492331839 Faks +33 0492331838 E-post: assopromofruits.ahd@freesbee.fr Koosseis: tootjad/töötlejad ( X ) Muud ( )

Tootjad, puuviljade pakendamiskeskused, kaubandusettevõtted

3. Toote liik:

Klass 1.6 Töötlemata või töödeldud puuvili, köögivili ja teravili

4. Spetsifikaat:

(määruse (EÜ) nr 510/2006 artikli 4 lõikega 2 ettenähtud nõuete kokkuvõte):

4.1. Nimi:

„Pommes des Alpes de Haute Durance”

4.2. Kirjeldus:

Värske puuvili (õunad), sort Golden Delicious või Gala või nende mutatsioonid, mis peale korjamist kiiresti külmladustatakse, mida korjatakse valminult ning mis on kindla minimaalse suhkrusisaldusega (murdumisnäitaja vähemalt 12) ja kindla minimaalse kõvadusega, et tagada krõmpsuvus.

Minimaalsed kõvadusnäitajad (kg/cm2) on järgmised:

— Golden: 5 kg/cm2, kui värvuse näitaja on vastavalt CTIFLi (Centre technique interprofessionnel des fruits et légumes) ametlikule värvikoodile 3 või alla selle, ning 4 kg/cm2, kui värvuse näitaja on suurem kui 3.

— Gala: 6 kg/cm2

Värvus nii korjamisel kui ka turustamisel:

— Golden Delicious ja selle mutatsioonid: õunte värvuse näitaja on vastavalt CTIFLi (Centre technique interprofessionnel des fruits et légumes) koostatud Goldeni ametlikule värvikoodile 2 (C3 ja C4), 3 (C5 ja C6), 4 (C7).

— Gala ja selle mutatsioonid: F2–F4. Punase värvuse tugevus: R2–R4 vastavalt CTIFLi (Centre technique interprofessionnel des fruits et légumes) koostatud Gala ametlikule värvikoodile, kus F tähistab põhivärvuse skaalat ja R punase värvuse tugevust.

4.3. Geograafiline piirkond:

Puuvili pärineb Alpes de Haute Durance’i kasvatuspiirkonnast, mille moodustavad järgmised 450–900 m kõrgusel asuvad Alpes-de-Haute-Provence’i departemangu 6 kantonit ja Hautes-Alpes’i departemangu 13 kantonit:

Alpes-de-Haute-Provence: La Motte, Le Lauzet, Seyne, Sisteron, Turriers ja Noyers-sur-Jabron

Hautes-Alpes: Aspres-sur-Büech, Barcillonnette, La Bâtie-Neuve, Chorges, Embrun, Gap, Laragne, Orpierre, Ribiers, Savines, Serres, Tallard ja Veynes.

4.4. Päritolu tõendamine:

Kaitstud geograafilise tähise süsteemi kohaselt heaks kiidetud puuviljade pakendamiskeskused tõendavad jälgitavuse nõude täitmist järgmiselt:

— identifitseerivad saagipartiid;

— teavad iga kaubaaluse puhul selle koostist ja sihtpunkti;

— tagavad nõuetele mittevastavate partiide kõrvaldamise;

— on võimelised tõendama kogu geograafilise tähisega puuvilja geograafilist päritolu ja täielikku vastavust spetsifikaadis esitatud nõuetele;

— on kaebuse korral võimelised tuvastama algpartii.

Selleks:

Kontrolliasutus kiidab tootja heaks, olles kontrollinud tootja viljelusala, kasvatatavaid sorte ning tootmise vastavust spetsifikaadi nõuetele. Heakskiidetud tootjate ja viljelusalade registri ajakohastavad ja avaldavad igal aastal tootjaorganisatsioonid või tootjad ise enne turustustsükli algust.

Korvide või kastide märgistamine

Märgisel esitatakse järgmine teave:

— tootja,

— sort,

— saagikorje kuupäev,

— kaubakogus või (vajaduse korral see osadeks jagada) partii number.

Partiide identifitseerimine ja jälgimine

Partiid on pakkimisahelas võimalik igal hetkel tuvastada, sest iga partii algus ja lõpp on tähistatud.

Teabe haldamine

Teavet kaitstud geograafilise tähisega puuvilja tarnekuupäevade, sihtkohtade, suuruse, kategooria ja kaalu kohta haldavad pakendamiskeskused.

Sama kehtib teabe kohta, mis käsitleb ladustatud partiide päritolu (tootja, viljelusala), saagikorje kuupäevi ja külmladude numbreid.

4.5. Tootmismeetod:

Tootjad tunnevad viljelustehnikat ja oskavad ajastada saagikorjet:

— Viljelustehnika — Pügamine ja harvendamine: pügamise eesmärk on maksimaalse valguse tagamine ja kõige viljakandvamate okste valimine. Harvendamine toimub keemiliselt ja/või käsitsi ning selle eesmärk on puu koormuse tasakaalustamine. — Väetamine: Väetisi tuleb kasutada mõistlikes piirides ja vastavalt viljaaia pookealuste elujõulisusele. Aastased piirkogused on järgmised: — tüüp 106 pookealused: 80 ühikut lämmastikku, 70 ühikut fosforhapet ja 140 ühikut kaaliumkarbonaati; — tüüp 9 pookealused: 140 ühikut lämmastikku, 70 ühikut fosforhapet ja 140 ühikut kaaliumkarbonaati. Lämmastiku kasutamine peab piirduma 50 ühikuga korra kohta. — Taimekaitsevahendite kasutamine: intensiivne ja süstemaatiline taimekaitsevahendite kasutamine eelnevalt koostatud programmi alusel on keelatud. — Saagikoristus: Õunad korjatakse suhteliselt küpsena, kuid neid lastakse veelgi valmida, et nad tarbijani jõuaksid parimas küpsusastmes. Määratakse tärklisesisaldus. Saaki võib hakata koristama alles 4. staadiumis (EUROFRU tärklisekoodi järgi), kui sortide Golden Delicious ja Gala puhul tärklisesisaldus hakkab langema. Pärast korjamist tuleb õunad külmladustada kiiresti ehk kahe tunni jooksul pärast viljaaias pealelaadimist.

4.6. Seos piirkonnaga:

a) Geograafilise piirkonna kliima ja mullastiku eripärad ja toodangu eriomadused

Selle piirkonna õunte omadused (suur suhkrusisaldus, hea säilivus ja värvus) on tihedalt seotud kasvukeskkonna eripäraga ja eelkõige Alpes de Haute Durance’i kliimaga, mida iseloomustab keskmiselt 300 päikeselist päeva aastas. E. Vernet (1933) sõnade kohaselt on „suured kõrguste vahed, kergesti töödeldav ja niisutatav pinnas, valgusküllasus ning külm ja kuiv talv need tegurid, mis teevad Hautes-Alpes’i departemangust suurepärase puuviljakasvatuspiirkonna”. „Sealseid õunu võib oma maitse ja värvi poolest võrrelda Tiroolist ja Šveitsist pärit õuntega,” lisab ta.

Päikesepaiste soodustab lehtede fotosünteesi, mistõttu kasvab suhkrusisaldus. Väga suur päevase ja öise temperatuuri erinevus ning mõõdukas päevane maksimumtemperatuur võimaldab pidevat fotosünteesi, mis aitab suhkrul akumuleeruda. Õunad valmivad suhteliselt külmal ajal, mis peatab hapete lõhustumise, ning suur temperatuuri kõikumine soodustab kollase ja punase värvi tekkimist ja kõvadust. Lisaks väheneb kõrgusest tulenevate jahedate ööde tõttu puuviljade õunhappe sisaldus aeglasemalt, millest tulenevad säilitamise seisukohalt optimaalne suhkrusisalduse ja happesuse tasakaal ning kõnealusele geograafilisele piirkonnale omased suurepärased organoleptilised omadused (maitse, krõmpsuvus).

b) Tuntus ja maine

Sisteronist põhja pool paiknevas Haute Durance’i piirkonnas on õunu kasvatatud sajandeid. E. Vernet (1933) kirjutab, et juba 1358. aastast on viiteid tehingule „maaviljadega”, millest „õunad on kõige olulisemad”. Hiljem, 19. sajandi algul sai õuntest Provence’i mägipiirkondade spetsialiteet. Tundub, et õuna tõeline võidukäik algas 1930. aastatel. Õunaaiad tekkisid kõigepealt mäekülgedele ja mõnele kõrgemal paiknenud väikesele viljelusalale. Sügisel valmivad puuviljad mägedes küll hiljem. Lisaks on talvised olud sellised, et puuvilja on võimalik säilitada välitingimustes, mis esialgu oligi ainus viis. Motte-au-Caire iseloomustab hästi seda geograafilist piirkonda.

1962. aastal tõdeti põllumajandusministeeriumi väljaandes Les Vergers des Hautes-Alpes (Hautes-Alpes'i viljaaiad), et tänu eespool nimetatud kliima ja mullastiku eripäradele „on meie puuviljade maitse ja välimus alati asjatundjaid üllatanud ja tarbijate tunnustust pälvinud”. Seega on Alpes de Haute Durance’i õunte kvaliteeti tunnustanud nii professionaalid kui ka tarbijad ning F. Alavoine-Mornas’i ja A. Trimouille’ 1995. aasta tõdemuse kohaselt ei ole puuviljatootjate hulgas mingit kahtlust Haute Durance'i õunakasvatuspotentsiaali suhtes.

Alates 1996. aastast on Alpes de Haute Durance’i piirkonna turundusühendused ja kõik pakendajad kasutanud kõigil pakenditel ja kaubamärkidel ning samuti reklaamis nimetust „Pommes des Alpes de Haute Durance”.

4.7. Kontrolliasutus:

Nimi: Ulase Aadress: ZA de Champgrand. BP 68 26270 Loriol sur Drôme FRANCE Tel. +33 0475611300 Faks +33 0475856212 E-post: info@ulase.fr

COFRACi akrediteering nr 7-007/97

4.8. Märgistus:

Iga alus ja müügiühik märgistatakse määruses (EÜ) nr 85/2004 sätestatud turustusnormide kohase standardse etiketiga, millel on nimetatud pakendaja ja/või saatja, sort, kategooria, pakendamiskeskus ja partii number.

Kõik muudatused etiketil peab kinnitama sertifitseerimisasutus.